એ વખતે તે દૂધનો વાડકો ઘરના ખૂણે મૂકી દેતો. તેનું માનવું હતું કે સાપથી ઘરમાં સમૃદ્ધિ આવે. થોડા દિવસ અગાઉ જ્યારે તેણે બે-ત્રણ સાપનાં બચ્ચાં જોયાં ત્યારે એને પકડવા માટે તે સપેરાને બોલાવી લાવ્યો. સપેરાએ ખાસ ધૂન બજાવીને સાપને ત્યાંથી હટાવીને બહાર લઇ જવાની કોશિશ કરી, જોકે સપેરાની ધૂન સાંભળીને થોડી જ વારમાં ત્યાં એટલા બધા સાપનો જથ્થો એકઠો થઇ ગયો કે સપેરા પણ ગભરાઇ ગયો. પોતે આટલા સાપને હેન્ડલ નહીં કરી શકે એમ કહીને સપેરાએ હાથ ઊંચા કરી દીધા. આખરે એક હેલ્પલાઇન પરથી ફોરેસ્ટની ટીમને બોલાવવામાં આવી. આ ટીમ પણ અચરજમાં પડી ગઇ હતી, કેમ કે તેમણે પણ જથ્થાબંધ સંખ્યામાંં આવી રીતે સાપ જોયા નહોતા.